Ինչ վերաբերվում է Գորիսի անչափ ամբիցիոզ քաղաքապետ Առուշ Առուշանյանին, ըստ որոշ շրջանառվող լուրերի, նա այստեղ-այնտեղ հպարտանում է՝ ասելով, թե գործարար հայրը կարողացել է «վերևների» հետ լեզու գտնել եւ ամրապնդել իր դիրքերը քաղաքապետի պաշտոնում: «Վերևների դաբրոն» քաղաքապետին նոր հնարավորություններ է տվել՝ շարժվել այնպես, ինչպես սիրտն է ուզում, եւ նա փորձեր է անում ազատվելու նրանցից, ովքեր նախկին իշխանությունների հետ որևէ կերպ առնչվում են: Եթե այդ լուրերը ճշմարիտ են, ապա հասկանալի է դառնում, թե ինչու է վերջին շրջանում Առուշանյանը պասիվացել. Գորիսի քաղաքապետարանի նորություններ բաժինը հիշեցնում է ՀԱՕԿ-ի կայքը՝ լողորդների և ֆուտբոլիստների հաջողությունների մասին նորությունները գերազանցում են Առուշանյանի հաջողությունների մասին տեղեկություններին: Մյուս կողմից եթե այդ տեղեկությունները ճիշտ են, ապա ստացվում է՝ Առուշանյանը դավաճանում է ՀՀԿ հին և նոր ոգիներին՝ պաշտոնը պահպանելու համար, ինչը, ըստ ամենայնի, նրան չի հաջողվի: Փաշինյանը չի թաքցրել, որ ներքաղաքական իրավիճակի կայունացումից հետո կադրային լրջագույն փոփոխությունները հասնելու են մարզեր...